***UNIVERZITET U SARAJEVU***

***FAKULTET POLITIČKIH NAUKA***

***S A R A J E V O***

***Broj:***

***Sarajevo, 15.06.2021. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17, 35/20 i 40/20), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 15.06.2021. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„ODNOSI BOSNE I HERCEGOVINE SA KRALJEVINOM SAUDIJSKOM ARABIJOM I INVOLVIRANJE SJEDINJENIH AMERIČKIH DRŽAVA“*** i uslova kandidata ***MIRNESA KOVAČA, MA***  predlaže se:

1. Dr. Sead Turčalo, vanredni profesor - predsjednik,
2. Dr. Damir Kapidžić, vanredni profesor - član,
3. Dr. Hamza Karčić, vanredni profesor - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

***D E K A N,***

***\_\_\_\_\_\_\_\_\_\_\_\_\_\_\_\_\_\_\_\_\_***

***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU

**FAKULTET POLITIČKIH NAUKA**

# S A R A J E V O

**Broj:**

**Sarajevo, 15.06.2021. godine**

# UNIVERZITET U SARAJEVU

# REKTORAT

**F O R M U L A R**

# SA PODACIMA ZA OBRAZOVANJE KOMISIJE ZA OCJENU USLOVA

**KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***MIRNES KOVAČ, MA***

**ZAVRŠIO FAKULTET*: FAKULTET ISLAMSKIH NAUKA U SARAJEVU***

**MAGISTAR-SPECIJALISTA IZ OBLASTI**: ***\_MAGISTAR MEĐUNARODNIH ODNOSA***

**NAZIV PREDLOŽENE TEME DOKTORSKE DISERTACIJE: *ODNOSI BOSNE I HERCEGOVINE SA KRALJEVINOM SAUDIJSKOM ARABIJOM I INVOLVIRANJE SJEDINJENIH AMERIČKIH DRŽAVA***

**NAUČNA OBLAST IZ KOJE SE TEMA PREDLAŽE*: POLITOLOGIJA***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. SEAD TURČALO, vanredni profesor na Fakultetu političkih nauka u Sarajevu, doktor nauka odbrane i sigurnosti, za oblast Sigurnosne i mirovne studije – predsjednik;
2. DR. DAMIR KAPIDŽIĆ, vanredni profesor na Fakultetu političkih nauka u Sarajevu, doktor političkih nauka, oblast Politologije – član;
3. DR. HAMZA KARČIĆ, vanredni profesor na Fakultetu političkih nauka u Sarajevu, doktor političkih nauka, oblast Politologije – član;

***D E K A N,***

\_\_\_\_\_\_\_\_\_\_\_\_\_\_\_\_

***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

**OBRAZLOŽENJE PREDLOŽENE TEME DOKTORSKE DISERTACIJE**

**"Odnosi Bosne i Hercegovine sa Kraljevinom Saudijskom Arabijom i involviranje Sjedinjenih Američkih Država"**

1. **TIP ISTRAŽIVANJA**

Za predloženu temu doktorske disertacije koristit će se mješoviti istraživački pristup, kvalitativni kojim će se propitivati postojeći teorijski koncepti i njihova primjena na predmetu istraživanja, a koje će biti svojevrsna vanjskopolitička analiza, u smislu analitičkog i komparativnog sagledavanja različitih nivoa vođenja i kreiranja vanjskih politika Bosne i Hercegovine, Kraljevine Saudijske Arabije i Sjedinjenih Američkih Država. Također, kvantitativni i empirijski prisutp će biti primijenjen u onoj mjeri u kojoj priroda dostupnih informacija, dokumenata i svjedočenja budu dozvoljavali kvantificiranje procesa i njihovo brojčano iskazivanje, upoređivanje, testiranje i identificiranje određenih obrazaca kako bi se što potpunije razumjela, te dokazala ili opovrgla potavljenu naučno-istraživačku hipotezu.

1. **CILJ ISTRAŽIVANJA**

Osnovni cilj istraživanje je šira naučna analiza i kritičko sagledavanje odnosa Bosne i Hercegovine sa Kraljevinom Saudijskom Arabijom u ključnom historijskom procesu osamostaljenja i međunarodnog priznanja Bosne i Hercegovine, te utvrđivanje da li je i na koji način ovaj odnos potaknuo involviranje Sjedinjenih Američkih Država na aktivniji angažman tokom rata 1992-1995, te kasnije postizanje Dejtonskog mirovnog sporazuma, ili je taj odnos i angažman na pomoći BiH zapravo bio potaknut američkom inicijativom. Kao sporedni cilj istraživanja ovo će omogućiti relevatnu ocjenu i usporedbu sadašnjih odnosa između pomenutih aktera, utvrđivanje faktora i okolnosti koji ih određuju i na njih utječu, te propitivanje eventualnih koristi i perspektiva ovih odnosa u budućnosti.

1. **ZADACI ISTRAŽIVANJA**

Analiziranjem tri vanjske politike ključnih zemalja Bosne i Hercegovine, Kraljevine Saudijske Arabije i Sjedinjenih Američkih Država izvršit će se uvidom u dostupne dokumente iz perioda međunarodnog priznanja Bosne i Hercegovine, te uvjeta i okolnosti pod kojima je došlo do snažnijeg involviranja Sjedinjenih Američkih Država, okončanja rata i potpisivanja Dejtonskog sporazuma. Paralelno će se prikazati i analizirati uspostavljenje i razvoj diplomatskih odnosa Kraljevine Saudijske Arabije sa Bosnom i Hercegovinom, kao prvom među državama Zapadnog Balkana nastalihm nakon raspada bivše Jugoslavije s kojom je Kraljevina Saudijska Arabija uspostavila diplomatske odnose, razmijenila ambasadore i otvorila ambasadu, uz sagledavanje uloga glavnih međunarodnih činilaca, okolnosti i političkih aktera koji su te odnose odredili. Također, izvršit će se ocjena stanja u kojem se ti odnosi nalaze danas i sagledati njihove perspektive i značaj u budućnosti. Istraživanje će se primarno oslanjati na historijske dokumente iz tog perioda, dostupne arhive diplomatske korespodencije relevantnih ministarstava vanjskih poslova, a sekunadrno će biti valorizirano i propitano kroz analizu medijskog praćenja ključnih događaja kao i kroz intevjuiranje, mišljenja i ocjene ključnih političkih ličnosti involviranih u tim procesima.

1. **ISPITANICI (MATERIJAL) I METODOLOGIJA ISTRAŽIVANJA**

U toku istraživanja posebna pažnja će biti na materijalima, odnosno dostupnim dokumentima iz ključnog perioda uspostave i kasnijeg razvoja odnosa Bosne i Hercegovine i Kraljevine Saudijske Arabije, te involviranja Sjedinjenih Američkih Država tokom rata 1992-1995. godine i potpisivanja Dejtonskog mirovnog sporazuma. U metodološkom pristupu podacima primarni će biti dokumenti iz tog perioda, dostupni dokumenti Ujedinjenih nacija, dostupni dokumenti Ministarstva vanjskih poslova Bosne i Hercegovine, izvještaji američkih agencija i vanjskopolitičkih odbora, te deklasificirani dokumenti iz on-line arhiva bivših američkih predsjednika. Sekundarni nivo u metodološkom smislu bit će analiziranje medijskih izvještaja i intervjuiranje ključnih političkih aktera iz tog vremena. Također, bit će korištena i metoda strukturiranih intervjua koji će pomoći u razumijevanju ili eventualnom daljem propitivanju i provjeri glavne naučne hipoteze i izvedenih hipoteza. Dakle, ovo istraživanje će nužno uključivati više metodoloških pristupa. Uz historijsko i analitičko-komparativnu, koristit će se deskriptivna i kolerativna metoda sagledavanja različitih izvora i literature na arapskom, engleskom i bosanskom jeziku. K tome, metode indukcije/dedukcije bit će korištene u segmentima gdje je potrebno izvoditi opće zaključke ili secirati neke generalizirane predstavke radi boljeg razumijevanja važnosti i specifičnosti ovih odnosa, te njihove pravile teorijske usklađenosti i razumijevanja.

1. **ZNA**Č**AJ- DOPRINOS PREDLOŽENOG PROJEKTA DOKTORSKE DISERTACIJE**

Doprinos ovog istraživanja, odnosno njegova naučna i društvena opravdanost biće rezultati do kojih će se doći teorijskim i empirijskim istraživanjem koje do sada nije urađeno, osim neznantog i nepotpunog tretiranja pojedinih segmenata odnosa Bosne i Hercegovine i Kraljevine Saudijske Arabije iako je od uspostave tih odnosa prošlo gotovo tri decenije, te sporadičnog medijskog problematiziranja pojedinih segmenata tih odnosa koji su uglavnom imali senzacionalistički i površni karakter. Ovim istraživanjem će se postići naučna valorizacija stanja i važnosti odnosa između Bosne i Hercegovine i Kraljevine Saudijske Arabije, te Sjedinjenih Američkih Država kao posebno važne treće karike u tom odnosu, koje su općenito najvažniji vanjskopolitički partner Bosne i Hercegovine. Također, ovim znanstvenim istraživanjem će se razjasniti i omogućiti prevazilaženje nekih predrasuda i neutemeljenih paradigmi koje na odnose Bosne i Hercegovine sa Kraljevinom Saudijskom Arabijom primarno gledaju kao na prijetnju, sigurnosno pitanje ili ideološki utjecaj. Ovo istraživanje dodatno opravdava nepostojanje relevantne naučne studije o dosadašnjim odnosima Bosne i Hercegovine sa Kraljevinom Saudijskom Arabijom, a posebno zbog važnosti koju ona ima na međunarodnom političkom i ekonomskom planu, imajući u vidu dugotrajno i čvrsto savezništvo sa Sjedinjenim Američkim Državama kao ključnim globalnim partnerom na Bliskom Istoku.

KANDIDAT

\_\_\_\_\_\_\_\_\_\_\_\_\_\_\_\_\_\_\_\_

Mirnes Kovač, MA

Prilozi:

* Kopija diplome završenog studija
* Kopija diplome magistra nauka